text: Ingen penge i indsamling af vinflasker
  09 november 2010 kl. 14.31
  Spejdere og andre frivillige indsamlere af vinflasker bliver tabere, når emballageafgiften på vinflasker nedsættes til nytår.
  Emballageafgiften nedsættes fra 80 til 1,60 øre.
  Afgiften refunderes, når flaskerne bliver indsamlet, renset og sendt ud af landet igen til tapperier i Sydeuropa.
  Refusionen på 1,60 øre har givet et forretningsgrund for at lang række virksomheder, der renser flasker. Blandt andet Ribe Flaskecentral A/S.
  Virksomheden har hidtil betalt et mindre beløb til spejdere og andre indsamlere af vinflasker, for eksempel kommunale genbrugspladser. Spejderne har typisk fået 15 øre pr. flaske.
  
  Skjult statsstøtte
  For fremtiden vil Ribe Flaskecentral ikke længere betale for flaskerne.
  - Vores økonomiske grundlag er stærkt forringet, siger direktør Hans Schmidt med henvisning til, at virksomheden kun får 80 øre for rengjorte flasker.
  Kommunerne skal nu tage stilling til, om de fortsat vil levere flasker til genbrug eller om flaskerne skal knuses, så de kan omsmeltes.
  Regeringen begrunder nedsættelsen af emballageafgiften med, at afgiften kan ses som indirekte statsstøtte til flaskerenserierne. Samtidig vil en nedsættelse af afgiften medvirke til at begrænse grænsehandlen.
  